**Battonya Város Önkormányzatának Polgármestere a közszolgálati tisztviselőkről szóló 2011. évi CXCIX. törvény 45. § (1) bekezdése alapján pályázatot hirdet Battonya Város Önkormányzata – Battonyai Polgármesteri Hivatal aljegyző munkakör betöltésére.**

**A közszolgálati jogviszony időtartama:**

határozatlan idejű közszolgálati jogviszony

**Foglalkoztatás jellege:**

Teljes munkaidő

**A munkavégzés helye:**

Békés Vármegye, 5830 Battonya, Fő utca 91.

**Ellátandó feladatok:**

A jegyző távolléte, akadályoztatása esetén a jegyző helyettesítése. A jegyző által meghatározott államigazgatási feladat- és hatáskörök gyakorlásában való részvétel, döntések kiadmányozása. A jegyző által meghatározott módon és mértékben részvétel a polgármesteri hivatal vezetésével összefüggő feladatok ellátásában, a képviselő-testületi ülések szervezésében, a képviselő-testületi döntések előkészítésében.

**Betöltendő állás szakmacsoportja:** jogi, önkormányzat

**FEOR besorolás:** 1123 Helyi önkormányzat kinevezett vezetője

**Betöltendő állás munkakörének szakterülete (munkakörcsalád):** Hatósági jogalkalmazási

**Foglalkoztatás időtartama, munkaideje, munkarendje, formája:**

Határozatlan, 40 óra, teljes munkaidő (heti 40 óra)

**A munkakör betöltője irányítása alá tartozó szervezeti egységek megnevezése:**

Battonyai Polgármesteri Hivatal

**Jogállás, illetmény és juttatások:**

A jogállásra, az illetmény megállapítására és a juttatásokra a közszolgálati tisztviselőkről szóló 2011. évi CXCIX. törvény rendelkezései, valamint a vonatkozó helyi önkormányzati rendelet és az Közszolgálati Szabályzat az irányadók.

**Pályázati feltételek:**

* magyar állampolgárság,
* cselekvőképesség,
* büntetlen előélet,
* igazgatásszervező vagy közigazgatás-szervező alapképzési szakon, vagy jogász vagy államtudományi mesterképzési szakon szerzett szakképzettség vagy közigazgatási mesterképzési szakon szerzett okleveles közigazgatási szakértő vagy okleveles közigazgatási menedzser szakképzettség,
* jogi, vagy közigazgatási szakvizsga, vagy a Közigazgatási Továbbképzési Kollégium által teljeskörűen közigazgatási jellegűnek minősített tudományos fokozat alapján adott mentesítés,
* legalább 2 éves hasonló munkakörben szerzett szakmai tapasztalat és közigazgatási gyakorlat
* vagyonnyilatkozat tételi eljárás lefolytatása,
* felhasználói szintű számítástechnikai (operációs rendszer, MS Office és ASP) ismeretek.

**A pályázat részeként benyújtandó iratok, igazolások:**

* részletes szakmai önéletrajz a 87/2019. (IV. 23.) Korm. rendelet 1. melléklete szerint megadott tartalommal,
* végzettséget igazoló okiratok másolata,
* érvényes (90 napnál nem régebbi) hatósági erkölcsi bizonyítvány a Kttv. 42. § alapján, (vagy arra vonatkozó igazolás, hogy a pályázó a pályázata benyújtásáig az erkölcsi bizonyítvány kiállítását kérelmezte),
* a pályázó nyilatkozata, amelyben hozzájárul, hogy pályázati anyagát a pályázat elbírálásában résztvevők megismerhessék, illetve abba beletekinthessenek, a pályázati anyagában foglalt személyes adatainak a pályázati eljárással összefüggésben szükséges kezelésére sor kerüljön,
* vagyonnyilatkozat-tételi kötelezettség teljesítésére vonatkozó szándéknyilatkozat,

**A munkakör betölthetőségének időpontja:**

2024. október 7.

**A pályázat benyújtásának határideje:** 2024. október 4. 12 óra

**A pályázatok benyújtásának módja:**

Postai úton, a pályázatnak Battonya Város Önkormányzat címére történő megküldésével (5830 Battonya, Fő utca 91.) vagy személyesen. Kérjük a borítékon feltüntetni munkakör megnevezését: aljegyző.

**A pályázat elbírálásának időpontja: 2024. október 7. 8:00 óra**